 

**PROGRAM RADA**

Kluba Sveučilišta za 3.dob pri Sveučilištu u Rijeci

za 2023. godinu

Uvodne napomene:

Odlukom o osnivanju Kluba Sveučilišta za 3.dob pri Sveučilištu u Rijeci donijetom na 47. sjednici Senata Sveučelišta u Rijeci održanoj dana 24. studenog 2020 započeo je rad Kluba S3D.

24. studenog 2020. godine Senat je donio Odluku o i izmjenama i dopunama Odluke Senata Sveučilišta u Rijeci o osnivanju Kluba Sveučilišta za 3. dob pri Sveučilištu u Rijeci (srpanj 2022. godine) kojom je ustanovljena nova organizacijaska struktura Kluba koju čine predsjednik, zamjenik, Izvršni odbor i tajnik Kluba.

19. srpnja 2022. godine rektorica Sveučilišta u Rijeci prof. dr.sc. Snježana Prijić Samardžija donijela je Odluku kojom je imenovala predsjednicu i zmjenicu KS3D, a u studenome 2022. godine Izvršni odbor i tajnicu Kluba.

Time su se stekli uvjeti za rad Kluba u novim organizacijskoj strukturi i potreba za donošenjem prgrama rada.

**Program**

Program rada u funkciji je ostvarivanja glavne zadaće Kluba - provedbu i organizaciju predavanja i programa, javnih događanja te drugih aktivnosti. Usmjerili smo se na organizaciju predavanja eminentnih sveučilišnh profesora ali i drugih vrhunskih predavača i znanstvenika, razna javna događanja, oblikovanje inicijativa za pravno i statusno valoriziranje rada umirovljenih profesora, kreiranje baze podataka svih umirovljenih djelatnika Svučilišta, te ostale aktivnosti kojima će se potaknuti aktivno sudjelovanje i vrednovanje rada bivših i sadašnjih sveučilišnih djelatnika.

U skladu s navedenim, programom se planiraju slijedeće aktivnosti:

1. Prikupljanje i formiranje aktivnog članstva Kluba iz redova umirovljenih profesora i djelatnika na Sveučilištu u Rijeci.
2. Prikupljanje i obrada podataka te izrada baze svih umirovljenih djelatnika po sastavnicama Sveučilišta ( Projekt- Radni naslov „ Informatizacija baze podataka svih umirovljenih djelatnika Sveučilišta u Rijeci“)
3. Organiziranje predavanja vrhunskih sveučilišnih profesora i drugih predavača s aktualnim temama od interesa za članstvo ali i širu društvenu zajednicu
4. Organiziranje kraćih tematskih predavanja i diskusija po modelu „ Na kavi s...“ ili „razgovori s..“
5. Organiziranje rasprava po raznim pitanjima od interesa za status i valorizaciju rada sveučilišnih profesora nakon umirovljenja.
6. Izrada pravnih akata za djelovanje Kluba ( Poslovnik o radu)
7. Stručni posjet Centru za počasne i umirovljene visokoškolske učitelje na Sveučilištu u Mariboru s ciljem razmjene iskustava u radu
8. Ostale aktivnosti s ciljem promidžbe i prepoznatljivosti Kluba